מחר אולי ירד מבול
מָחָר אוּלַי יֵרֵד מַבּוּל ; אַתָּה לוֹקֵחַ אֶת יָדִי ; בּוֹעֵט אֶת הָעוֹלָם ; אֲנַחְנוּ יַחַד חֲזָקִים ; שְׁנַיִים מוּל כֻּלָּם. ; אַתָּה עוֹלֶה עַל הַגִּבְעָה ; מוֹשִׁיט יָדַיִם לַצְּדָדִים ; אִישׁ עוֹד לֹא רָאָה ; כַּזֶּה יֶלֶד עֲנָנִים. ; עַלֵי שָׁלֶכֶת בְּיָדְךָ ; קוֹרְצִים כְּאוֹצָרוֹת ; אָוִיר צוֹנֵן בִּקְצֵה אַפְּךָ ; מַשִּׁיר טִפּוֹת קָרוֹת ; וְהָעֵינַיִם רְעֵבוֹת ; לְיֹפִי וּלְאַהֲבָה ; אֵיזֶה יֶלֶד שֶׁל פְּלָאוֹת ; יֶלֶד שֶׁל תִּקְוָה ; פזמון מָחָר אוּלַי יֵרֵד מַבּוּל ; יַצִּיף אֶת הַשָּׂדוֹת ; וּבַדִּירָה מִמּוּל ; יִכְבּוּ כָּל הָאוֹרוֹת ; מָחָר אוּלַי תָּבִין ; הַפֶּרַח שֶׁפָּרַח ; עַל הַגִּבְעָה יַלְבִּין ; עִם כָּל מַה שֶׁנִּשְׁכַּח ; אַתָּה מוֹצֵא מַקֵל אָרֹךְ ; כְּמוֹ שָׁלָל גָּדוֹל ; וּמְסַמֵּן לְאַט, בְּרוֹךְ, ; עֵץ, וְאִישׁ בַּחוֹל. ; בְּשִׂמְחָה צְבָעִים בּוֹחֵר ; מִתּוֹךְ פִּרְחֵי הַגַּן ; וּמוּל שָׁמַיִים מְסַדֵּר ; גַּם קֶשֶׁת בֶּעָנָן ; אַתָּה דּוֹהֵר עִם הַחַיוֹת ; צוֹחֵק לִמְנוּסָתָן ; וּבְהֵמְיוֹת רַכּוֹת ; מַרְגִּיעַ בִּשְׂפָתָן ; אַתָּה שׁוֹלֵחַ יַד קְטַנָּה ; אֶל כּוֹכָבִים דּוֹלְקִים ; לָתֵת לְאִמָּא מַתָנָה ; עִם צְרוֹר שֶׁל חִבּוּקִים ; פזמון מָחָר אוּלַי יֵרֵד מַבּוּל ; יַצִּיף אֶת הַשָּׂדוֹת ; וּבַדִּירָה מִמּוּל ; יִכְבּוּ כָּל הָאוֹרוֹת ; מָחָר אוּלַי תָּבִין ; הַפֶּרַח שֶׁפָּרַח ; עַל הַגִּבְעָה יַלְבִּין ; עִם כָּל מַה שֶׁנִּשְׁכַּח; 